ალექსი რუდოი

ალექსი ნიკოლოზის ძე რუდოი ( დ. 19 აგვისტო 1952, ტომსკი, რუსეთი, — გ. 22 ნოემბერი, 2018, ტომსკი, რუსეთი) — რუსი გეოგრაფი. მოღვაწეობდა გეომორფოლოგიისა და გლაციოლოგიის დარგში. გეოგრაფიის მეცნიერებათა დოქტორი (1995), პროფესორი (1998). რუდოი ახალი მეცნიერული მიმართულების — მეოთხეული გლაციოჰიდროლოგიის ფუძემდებელია. ამასთანავე დილუვიალური მორფოლითოგენეზის თეორიის ავტორი. 

ბიოგრაფია
ალექსი რუდოი დაიბადა 1952 წლის 19 აგვისტოს, ქალაქ ტომსკში. მამამისი — ნიკოლოზ ალექსის ძე (1919-2002) დაიბადა მუშების ოჯახში, დაამთავრა დნეპროპეტროვსკის პედაგოგიური ინსტიტუტი, ხოლო დიდი სამამულო ომის შემდეგ შსს აკადემია. დედამისი — თამარა ნიკოლოზის ასული რუდოი (1924-2003), 1941 წელს, მე-10 კლასიდან გაიწვიეს რადისტად ვოლოკოლამსკში, ერთ-ერთ პარტიზანულ განყოფილებაში.

ალექსი რუდოიმ № 6 სკოლის დამთავრების შემდეგ ჩააბარა ტომსკის სახელმწიფო უნივერსიტეტის გეოლოგია-გეოგრაფიის ფაკულტეტზე, სადაც პროფესორ ალექსი ზემცოვის ხელმძღვანელობით დაიცვა სადიპლომო ნაშრომი. გარკვეული დროის შემდეგ ალექსი რუდოი მიიწვიეს ტომსკის სახელმწიფო უნივერსიტეტის გლაციოკლიმატოლოგიის პრობლემური საკითხების სამეცნიერო-კვლევით ლაბორატორიაში, რომელიც პროფესორ მიხეილ ტრონოვის მიერ იყო შექმნილი. 
სწორედ აქედან იწყება ალექსი რუდოის გლაციოლოგიური მოღვაწეობის ისტორია.Профессора Томского университета. Биографические словарь / Ред. С. Ф. Фоминых. — Томск: Томский государственный университет, 2003. — Т. 4. — Ч. 2. — С. 189—193. ISBN 5-7511-1664-XПрофессора Томского государственного педагогического университета. Биографические словарь / Ред. Т. В. Галкина. — Томск: ТГПУ, 2005. — С. 272—278. ISBN 5-894-28-175-X ასპირანტურის დამთავრების შემდეგ აქტიური მოღვაწეობა დაიწყო გეომორფოლოგიასა და გლაციოლოგიაში. 

ალექსი რუდოის მოღვაწეობის ძირითად სფეროს შეადგენდა მთიანი ქვეყნების გეომორფოლოგია და გეოლოგია, მეოთხეული პალეოგეოგრაფია, 
პალეოგლაციოლოგია, პალეოჰიდროლოგია; იკვლევდა აგრეთვე გლაციოლოგიისა და ფიზიკური გეოგრაფიის ზოგად საკითხებს. 1998-2002 წწ. მუშაობდა ექსპერტად იუნესკოს პროექტის მიხედვით საერთაშორისო ეკოლოგიურ ფონდში — „ბუნების მსოფლიო მემკვიდრეობის ძეგლები“, „ალთაის ოქროს მთები“.

რესურსები ინტერნეტში
 პროფესორი ალექსი რუდოი
 პროფესორი ალექსი რუდოი 

სქოლიო



კატეგორია:რუსი გეოგრაფები
კატეგორია:რუსი გეოლოგები